Einar Vallbaum
Einar Vallbaum (sündinud 9. oktoobril 1959 Rakveres) on Eesti majandustegelane ja poliitik. Ta oli XIII Riigikogu liige 9. aprillist 2015 12. juunini 2017. Ta lõpetas 1978. aastal Rakvere Kaugõppekeskkooli ja 2007. aastal Mainori Kõrgkooli ärijuhtimise erialal. Einar Vallbaum on AS-i Lajos (registrikood 10132895 esmakande aeg 1996, Kunda linn, Lääne-Viru maakond) asutaja ja ainuomanik, tema poeg Erko Vallbaum on nõukogu liige. Einar Vallbaum oli kuni 7. oktoobrini 2009 Eesti Rahvusvaheliste Autovedajate Assotsiatsiooni (ERAA) president. Lääne-Viru maavanemaks määrati ta 14. septembril 2009.